હાલ કડાણા ડેમની જળસપાટી 417.3 ફૂટ ની આજુ બાજુ રાખવામાં આવી રહી છે ડેમ ની ભયજનક સપાટી 419.00 ફૂટ છે ત્યારે ડેમમાં 41000 લાખ ઘનફૂટ જેટલું પાણી સંગ્રહાઈ ચૂક્યું છે અને ડેમ 97ટકાથી વધારે ભરાઈ ચુક્યો છે હજુ વરસાદની સંભાવના અને ઉપરવાસમાંથી આવક થઈ રહી છે ત્યારે રુલ લેવલ જાળવવા માટે ડેમને હાલ 100 ટકા ભરવામાં આવ્યો નથી પરંતુ પાણીની આવક ખૂબ જ સારી હોવાથી પાણી છોડવાનું બંધ કરવામાં આવે તો તરત જ ડેમમાં પાણી તેની ભયજનક સપાટીએ પહોંચી જાય તેમ છે મહિસાગર જિલ્લામાં આવેલા ડેમની વાત કરીએ તો આ ડેમ ગુજરાત રાજ્યમાં સરદાર સરોવર નર્મદા ડેમ, ઉકાઈ ડેમ પછી નો ગુજરાતનો ત્રીજા નંબરનો સૌથી મોટો ડેમ છે આ કડાણા જળાશયના કેચમેન્ટ એરિયાની વાત કરીએ તો 25,520 વર્ગ કિલોમીટર એટલે કે નવ લાખ 75 હજાર એકર જમીનમાં ફેલાયેલો છે અને આ ડેમની મહત્તમ સપાટીએ એટલે કે ભયજનક સપાટી 419 ફૂટ છે ડેમમાં પાણીની સંગ્રહશક્તિની વાત કરીએ તો કડાણા ડેમમાં કુલ 44,119 દસ લાખ ઘનફૂટ પાણીનો જથ્થો સંગ્રહ કરી શકાય છે અને 930 મીટર લાંબો ડેમ છે જેમાં મુખ્ય 27 ગેટ આવેલ છે જેમાંથી મહીસાગર નદીમાં પાણી છોડવામાં આવે છે.